Diari Oficial de la Generalitat Valenciana


Sumari del DOGV 3707, del 13-03-2000 (2000/1740)

ORDRE de 2 de març de 2000, de la Conselleria de Benestar Social, per la qual es determinen els crèdits que han de finançar les subvencions en matèria d’atenció i prevenció de les drogodependències i altres trastorns addictius regulades en l’Ordre de 16 de desembre de 1999, així com el seu sistema de pagaments.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1740


Data del document
:   02-03-2000

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * toxicomania

ORDRE de 2 de març de 2000, de la Conselleria de Benestar Social, per la qual es determinen els crèdits que han de finançar les subvencions en matèria d'atenció i prevenció de les drogodependències i altres trastorns addictius regulades en l'Ordre de 16 de desembre de 1999, així com el seu sistema de pagaments. [2000/M1740]
  
La convocatòria d'ajudes en matèria d'atenció i prevenció de les drogodependències i altres trastorns addictius, aprovada per l'Ordre de la Conselleria de Benestar Social de 16 de desembre de 1999, va ser realitzada d'acord amb allò que s'ha disposat en l'Ordre de 26 de setembre de 1994 de la Conselleria d'Economia i Hisenda, per la qual es regula la tramitació anticipada d'expedients de despesa i, per tant, amb antelació a l'aprovació en Corts Valencianes de la Llei de Pressupostos per a 2000, per la qual cosa el finançament de les esmentades ajudes va quedar condicionada a l'aprovació dels crèdits corresponents.
  
Una vegada publicada la Llei 10/1999, de 30 de desembre, de Pressupostos de la Generalitat Valenciana per a l'exercici 2000, d'acord amb allò que s'ha preceptuat en el número 11 de l'article 47 de la Llei d'Hisenda Pública de la Generalitat Valenciana, text refós aprovat per Decret Legislatiu de 26 de juliol de 1991, del Consell de la Generalitat Valenciana, escau donar publicitat als crèdits i a les línies de subvenció destinades a finançar les ajudes en matèria d'atenció i prevenció de les drogodependències i altres trastorns addictius regulades en l'ordre de la Conselleria de Benestar Social avantdita.
  
Així mateix, en virtut del que disposen els articles 22 i 23 de l'Ordre de 16 de desembre de 1999, es procedeix a establir el sistema de pagaments, justificacions i garanties prèvies.
  
En virtut d'això,
  
ORDENE
  
Article 1. Determinació dels crèdits
  
Els crèdits pressupostaris i les línies de subvenció destinades a finançar les ajudes en matèria d'atenció i prevenció de drogodependències i altres trastorns addictius, durant l'any 2000 (DOGV núm. 3.654, de 28 de desembre de 1999), són els que a continuació es determinen, tots ells a càrrec de la secció 16, servei 05, Programa Pressupostari 313.20, Drogodependències i altres addiccions, i en serà l'import màxim total de mil vuitanta-vuit milions set-centes seixanta-dos mil set-centes cinquanta-una pessetes (7.306.893.062 PTA, 6.543.595,92 euros), d'acord amb el següent desglossament:
  
Capítol I del títol I de l'Ordre de 16 de desembre de 1999:
  
1. Denominació: Unitats de conductes addictives i altres recursos sanitaris
  
- Línia de subvenció : 4.01/000/00
  
- Consignació pressupostària: 106.117.109 PTA.
  
Fons Ministeri de l'Interior: 349.242.909 PTA.
  
Fons propis: 914.751.297 PTA.
  
2. Denominació: Centres i programes específics de reinserció social de drogodependents
  
- Línia de subvenció: 4.02/000/99
  
- Consignació pressupostària: 190.141.111 PTA.
  
Fons Ministeri de l'Interior: 97.434.545 PTA.
  
Fons propis: 633.317.636 PTA.
  
3. Denominació: Programes de prevenció de les drogodependències i les unitats de prevenció comunitària
  
- Línia de subvenció : 4.03/000/99
  
- Consignació pressupostària: 270.086.097 PTA.
  
Fons Ministeri de l'Interior: 13.878.259 PTA.
  
Fons propis: 442.275.864 PTA.
  
4. Denominació: Programes d'atenció a famílies de drogodependents i a les associacions d'autoajuda
  
- Línia de subvenció : 4.04/000/99
  
- Consignació pressupostària: 99.723.288 PTA.
  
Fons propis: 48.083.423 PTA.
  
5. Denominació: Els programes específics d'atenció a drogodependents amb problemes jurídics i/o penals
  
- Línia de subvenció : 4.05/000/99
  
- Consignació pressupostària: 61.673.325 PTA.
  
Fons Ministeri de l'Interior: 42.698.655 PTA.
  
Fons propis: 41.168.073 PTA.
  
Total crèdits capítol I: 9.888.102.069 PTA.
  
Capítol II del títol I de l'Ordre de 16 de desembre de 1999:
  
1. Denominació: Inversions en recursos d'atenció i/o prevenció
  
- Línia de subvenció: 7.01/000/99
  
- Consignació pressupostària: 16.961.598 PTA.
  
Fons propis: 77.933.017 PTA.
  
Total crèdits capítol II: 75.038.968 PTA.
  
Article 2. Sistema de pagaments de les subvencions
  
L'ordenació del pagament de les subvencions que es regula en el capítol I del títol I de l'Ordre de 16 de desembre de 1999 (Transferències corrents), podrà realitzar-se d'acord amb una de les següent modalitats:
  
a) a la concessió de la subvenció es lliurarà un 40% de la quantitat assignada. Aquest pagament estarà condicionat a la presentació prèvia de justificants de despesa que cobrisquen el percentatge citat.
  
Una vegada justificat per l'entitat el 40% ja lliurat, es podrà procedir al pagament d'un 20% més, amb els mateixos condicionants, és a dir, amb la justificació prèvia de despeses.
  
La resta de la subvenció es farà efectiva una vegada justificada la totalitat de la quantitat concedida.
  
b) d'acord amb els criteris continguts en l'article 47 bis del text refós de la Llei d'Hisenda Pública Valenciana, ajustant-se a la següent modalitat:
  
- Fins a un 40% del seu import podrà lliurar-se immediatament una vegada concedida. Aquest pagament estarà condicionat a l'aportació d'aval bancari o carta de pagament de fiança que cobrisca l'import de la quantitat anticipada, constituïts amb caràcter solidari o amb renúncia expressa al benefici d'excussió i depositat davant dels serveis territorials de la Conselleria d'Economia, Hisenda i Administració Pública de la província corresponent.
  
- Fins un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció, i
  
- La resta serà abonada per la Generalitat Valenciana una vegada justifique el beneficiari el compliment del conveni.
  
L'ordenació del pagament de les subvencions que es regulen en el capítol II del títol I de l'Ordre de 16 de desembre de 1999 (Transferències de capital) es realitzarà d'acord amb els criteris continguts en l'article 47 bis del Text Refós de la Llei d'Hisenda Pública de la Generalitat Valenciana.
  
València, 2 de març de 2000
  
La consellera de Benestar Social,
  
CARMEN MAS RUBIO